હિન્દી ચલચિત્ર જગતની ગુજરાતી અભિનેત્રી પરવીન બાબી પણ દવાઓનાં અતિરેકનો ભોગ બની હોવાનું જણાવવામાં આવ્યું હતું મૂળ તે સૌરાષ્ટનાં જૂનાગઢનાં બાબી પરિવારમાં જન્મેલી પરવીન અમદાવાની સેન્ટ ઝેવિયર્સ કોલેજમાં અભ્યાસ કરતી હતી. તે સાયકલ ઉપર કોલેજ જતી હતી. ઘણા અમદાવાદીઓ તેને મીઠાખળીનાં ગરનાળાનાં રસ્તે કોલેજ જતી જોઇને નિસાસા નાખ્યા કરતા હતા! યુવાકાળ થી જ આકર્ષક સૌંદર્ય ધરાવતી પરવીન બાબી એ સમયે લાલ દરવાજા ખાતે આવેલી “બાંકુરા”નામની હોટેલનાં ખૂણામાં બેસી રહીને સમય પસાર કરતી પણ જોવા મળતી. વર્ષ ૧૯૪૯નાં એપ્રિલની ૪ તારીખે જન્મેલી અને વર્ષ ૧૯૭૫માં “ચરિત્ર”નામની ફિલ્મમાં ચમકેલી પરવીન બાબીએ તેના સમયનાં લગભગ તમામ અભિનેતાઓ અને દિગ્દર્શકોની સાથે કામ કરેલું તેણે કરેલી ફિલ્મોમાં મજબુર, અમર અકબર એન્થેની, દીવાર, કાલા પથ્થર, ક્રાંતિ, કાલિયા જેવી ફિલ્મોનો સમાવેશ થાય છે. જો કે આટલી નોંધપાત્ર સિધ્ધીઓ હાંસલ કરવા છતાં પરવીન બાબીએ મનની શાંતી મળી નહોતી. આખરે પરવિન બાબી પોતાના મુંબઇ સ્થિત ફેલ્ટમાં વર્ષ ૨૦૦૫નાં જાન્યુઆરીની ૨૨ મી તારીખે મૃત્યુ પામેલી હાલાતમાં મળી આવી હતી. તે ડાયાબીટીસથી પીડાતી હતી અને દવાઓનાં અતિરેકથી તે મૃત્યુ પામી હતી, તેવું જણાવવામાં આવ્યું હતું. દવાઓના અતિરેકથી મૃત્યુ પામનાર અન્ય કલાકારમાં ગીટારવાદક જીમી, અભિનેત્રીઓ ડોરોથી, ડાના, મોડેલ મિસ મારગોક્સ, ગીટાર વાદક સ્ટીવ મોડેલ અભિનેતા ક્રીસ પેન, ગેરાલ્ડ, અને હીથલેઝર વગેરેનો સમાવેશ થાય છે.